Мэмарыяльная царква кайзэра Вільгельма

Мэмарыя́льная царква́ ка́йзэра Вільге́льма (па-нямецку: ням. Kaiser-Wilhelm-Gedächtniskirche або каротка Gedächtniskirche — Гедэхтніскірхе) — пратэстанцкая царква ў Бэрліне на бульвары Курфюрстэндам, адзін з сымбаляў сталіцы Нямеччыны і адна з самых любімых цэркваў бэрлінцаў. Мэмарыяльная царква была збудаваная па праекце архітэктара Франца Швэхтэна ў 1891—1895 гг. у гонар першага нямецкага кайзэра Вільгельма I на загад ягонага ўнука, апошняга кайзэра Нямеччыны Вільгельма II. Доўгі час яна была самай высокай царквой Бэрліна (ейная вышыня складала 113 м). Аднак у сярэдзіне XX ст. царквы наканавана было стаць мэмарыялам разбурэньня і стварэньня. 23 лістапада 1943 году ў царкве ішла пропаведзь на тэму «Усё мінае!», а празь некалькі гадзінаў храм быў разбураны ў выніку бомбавага налёту саюзьнікаў. Калі пасьля вайны паўстаў плян пабудаваць на месцы разбуранай царквы новы будынак, толькі адна са шматлікіх бэрлінскіх газэтаў атрымала больш за 47 тысячаў гнеўных лістоў пратэсту. Крыніцы Вонкавыя спасылкі Мэмарыяльная царква кайзэра Вільгельма — сховішча мультымэдыйных матэрыялаў